RPO vra dat verbod op veilings tersyde gestel word | Netwerk24
Deur Lourens Schoeman 19 November 2019 22:34
Die provinsies wat geraak word is Limpopo, Mpumalanga, Gauteng en Noordwes.
Volgens Koos van der Ryst, voorsitter van die RPO, skep die verbod op lewendehawe-veilings in vier provinsies paniek.
“Dit is belangrik dat die staat bek-en-klouseer met baie groter erns moet hanteer, aangesien die wyse waarop die uitbrekings sedert Januarie 2019 hanteer is, onaanvaarbaar is.
“Die organisasie besef die dringendheid om die nuwe uitbreking te beheer wat ’n kritieke impak op die ekonomie van landbou het. Die stop van veilings oor so ’n groot area sal na ons mening nie ’n bydrae lewer om die probleem op te los nie, maar dit eerder vererger.
“ ’n Dringende beroep is op die minister gedoen om kapasiteit by die nasionale en provinsiale departemente op te skerp en bykomende fondse beskikbaar te stel om die probleem aan te spreek. Bek-en-klouseer het geen impak op mense nie en dit is veilig om produkte van gesplete hoefdiere te verbruik soos byvoorbeeld vleis en suiwelprodukte,” het Van der Ryst, gesê.
Meer oor: Rooivleisprodusente-Organisasie (Rpo) | Landbou | Veilings | Bek-En-Klouseer | Verbod
Varkgriep: Stop veilings nóú, sê departement